text: [{"text_idx": "#000003", "text": "Hawaasni Muslimaa guutuu biyyattii haleellaa Masjiidota irratti raawwatame balaalefftuun mormii jalqabe itti fufee jira"}, {"text_idx": "#000004", "text": "Haleellaa shororkeessitoonni naannoo Amaaraa Jum\u2019aa dabre magaalaa Mooxaa keessatti raawwataniin, Masjiidota afur dabalatee qabeenyi hawaasa muslimaa heddu ibiddaan barbadaa\u2019uu fi saamamuun eega dhagayamee booda, hawaasni muslimaa guutuu biyyattii keessatti dallansuu isaa ibsataa jira."}, {"text_idx": "#000005", "text": "Haaluma kanaan hawaasni muslimaa hiriira guyyaa jaha dura jalqabe Jum\u2019aa har\u2019aatis guutuu biyyattii keessatti karaa nagayaatiin kan itti fufee jira. Haaluma kanaan magaalota guyyaa har\u2019aa hiriirri guddaan keessatti geggeeffame jidduu, Naannoo Amaaraa magaalota Dasee, Waldiyaa, Dagaan, Harbuu, Marsaa, Baatee fi Boorana keessatti argamu.Naannoo Oromiyaa ammoo Adaama, Nageellee Arsii, Dambidoollo, Dalloo Mannaa, Baakko, Sulutaa, Ginniir, Jimmaa fi magaalota biroo heddu keessatti hiriirri geggeeffamaa jira.\nHaaluma wal fakkaatuun naannoolee Somaalee fi Affaar fi naannoo Kibbaa magaalota heddu keessatti ummanni hiriira bahuun gocha muslimoota irratti raawwatame kana balaaleffataa jira.\nGama biraatiin ammoo akka biyyaalessaatti hiriirri Magaalaa Finfinnee keessatti dirretti bahuuf karoorfame yeroo biraatti dabarfamuun kan ibsame tahus, Jum\u2019aa har\u2019aa ummanni kuma dhibbatti lakkaahamu naannawa Masjiida Nuuritti hiriira guddaa kan geggeesse tahuun beekamee jira."}, {"text_idx": "#000006", "text": "Haata\u2019u malee gocha shororkeessummaa hordoftoonni amantaa Ortodoksii hawaasa muslimaa irratti raawatan kana, mootummaan naannichaa fi kan federaalaatis hanga ammaatti kallattiidhaan ibsa baasuun hin balaaleffanne."}, {"text_idx": "#000007", "text": "December 27, 2019 at 6:14 pmas wr wbReply\nPingback: Haleellaa shororkeessitoonni naannoo Amaaraa Juma\u0302\u20acTMaa dabre magaalaa Mooxaa keessatti raawwataniin, Masjiidota afur dabalatee qabeenyi hawaasa muslimaa heddu ibiddaan barbadaaa\u0302\u20acTMuu fi saamamuun eega dhagayamee booda, hawaasni muslimaa guutuu biyyattii kee"}, {"text_idx": "#000010", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}]